
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 3 februarie 2022               

PL-x 392/2021            


                                                                                         4c-13/745/2021
                                                                     AVIZ

asupra Proiectului de Lege privind aprobarea Ordonanţei de urgenţã a Guvernului nr.84/2021 pentru abrogarea art.72 alin.(1) din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative
În conformitate cu prevederile art. 95 și 117 din Regulamentul Camerei Deputaților, republicat, cu modificările și completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgență, cu Proiectul de  Lege  privind aprobarea Ordonanţei de urgenţã a Guvernului nr.84/2021 pentru abrogarea art.72 alin.(1) din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative,  trimis cu  adresa  nr. PL x 392 din 27 septembrie 2021 și înregistrat cu nr. 4c-13/745 din 28 septembrie 2021.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în ședința din 20 septembrie 2021.

Consiliul Legislativ a avizat favorabil inițiativa legislativă cu avizul nr. 642 din 4 august 2021.
Consiliul Economic și Social a avizat favorabil proiectul de lege.

Comisia pentru politică economică, reformă și privatizare a avizat favorabil proiectul de lege prin avizul nr. 4c-1/352  din 26 octombrie 2021.
Potrivit prevederilor art.62 din Regulamentul Camerei Deputaţilor, republicat, cu modificările și completările ulterioare, Comisia a dezbătut proiectul de lege în şedinţa desfășurată în sistem mixt (fizic/online) din data de 3 februarie 2022.

Proiectul de lege are ca obiect de reglementare aprobarea Ordonanţei de urgenţă a Guvernului nr.84/2021. Potrivit intervenţiilor legislative, pe perioada stării de alertă sau a măsurilor excepţionale prevăzute la art.93 din Constituţie, se interzice deconectarea de către operatorii de transport şi distribuţie energie electrică şi gaze naturale pe motiv neplată a facturii şi se asigură continuitatea furnizării serviciilor următoarelor categorii de clienţi casnici: consumatorului vulnerabil de energie; consumatorului final casnic de energie electrică ce are un consum mediu lunar, raportat la un an calendaristic, mai mic de 100 kWh şi nu are mai mult de 6 facturi neachitate în sold; consumatorului final casnic de gaze naturale ce are un consum mediu lunar, raportat la un an calendaristic, mai mic de 1000 kWh şi nu are mai mult de 6 facturi neachitate în sold. Nerespectarea acestor prevederi de către operatorii de transport şi de distribuţie energie electrică şi gaze naturale se sancţionează cu amendă de la 200.000 lei la 300.000 lei, iar constatarea contravenţiei şi aplicarea sancţiunii se fac de reprezentanţii împuterniciţi ai A.N.R.E.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a Proiectului de Lege privind aprobarea Ordonanţei de urgenţã a Guvernului nr.84/2021 pentru abrogarea art.72 alin.(1) din Ordonanţa de urgenţă a Guvernului nr.70/2020 privind reglementarea unor măsuri, începând cu data de 15 mai 2020, în contextul situaţiei epidemiologice determinate de răspândirea coronavirusului SARS-CoV-2, pentru prelungirea unor termene, pentru modificarea şi completarea Legii nr.227/2015 privind Codul fiscal, a Legii educaţiei naţionale nr.1/2011, precum şi a altor acte normative.
În raport de obiectul şi conţinutul reglementării, proiectul de lege  face parte din categoria legilor ordinare.
                        PREŞEDINTE,                                         SECRETAR,

          Laura – Cătălina Vicol - Ciorbă                       Ladányi László-Zsolt    
Consilier parlamentar, 

